Notum sit omnibus tam presentibus quam futuris quod Vuiardus Crassus miles de Uergeio et Gertrudis uxor eius, dederunt Sancto Stephano quicquid habebant apud Espire in terris et pratis et decimis et censu de terra quam habebant a domino Vuillelmo de Fosseio, laudantibus et concedentibus filiis suis. Postea defuncto ipso Vuiardo, Petrus clericus, filius eius calumniauit canonicis Sancti Stephani quicquid eis pater suus donauerat, dicens se donum non laudasse; proinde Canonici, uolentes eum habere propitium aut benignum, dederunt ei XL solidos, tali conditione ut predictum donum concederet; et sic donum laudauit, concessit et confirmauit, data fide ipse et mater eius Gertrudis et fratres sui Lebadus et Theobadus in perpetuum, in presentia Domini Arueii Abbatis, uidentibus et audientibus et testificantibus Galone Rufo et Galone de Renauis et Humberto cognato suo et Vuirrico Canonicis, Willelmo de Orieol, Girardo de Arco, Humberto de Porta, Aimone de Maregne, Odone fratre Wirrici de Uerge, Guidone, Allinardo, Odone Grosso militibus, Willelmo Tafu, Odone de Nerum filio Carpini famulis et pluribus aliis.